b'\n_START_ARTICLE_\nPolyteknikkojen ilmailukerho\n_START_SECTION_\nKoneiden suunnittelija\n_START_PARAGRAPH_\nKerho alkoi hyvin pian rakentaa omien suunnitelmien pohjalta purjelentokoneita. N\xc3\xa4ist\xc3\xa4 ensimm\xc3\xa4iset perustuivat ulkomaisten koneiden \xe2\x80\x9dkopiointiin\xe2\x80\x9d, esimerkiksi Wrona-purjelentokone oli PIK-1-koneen taustalla. My\xc3\xb6hemmin, 1940-luvulta l\xc3\xa4htien, purjelentokoneet on suunniteltu siten, ett\xc3\xa4 suunnitteluty\xc3\xb6 on ollut lentotekniikkaa opiskelevien teekkareiden harjoitust\xc3\xb6it\xc3\xa4 ja diplomit\xc3\xb6it\xc3\xa4. Kuuluisin, kaupallisesti menestynyt ja kilpailuissa menestynyt oli PIK-20-purjelentokone 1970-luvulla.\n_START_SECTION_\nLentokerho\n_START_PARAGRAPH_\nPIK on ollut 1980-luvulla Suomen suurin purjelento- ja moottorilentokouluttaja. Se toimii Malmin ja R\xc3\xa4ysk\xc3\xa4l\xc3\xa4n lentokentilt\xc3\xa4. Moottorikonekalustoon kuuluu Diamond DA-40 TDI OH-DDS, Cessna 152 OH-CAO ja PIK-23 Suhinu OH-TOW. Lis\xc3\xa4ksi yhdistys omistaa Diamond DA-40 TDI -koneen hylyn (OH-FDA), joka teki pakkolaskun mereen kev\xc3\xa4\xc3\xa4ll\xc3\xa4 2007 Helsingin edustalle. Purjekonekalustona on kaksipaikkaiset DG-505 Orion, Grob G103A ja yksipaikkaiset LS8-18, LS4-a sek\xc3\xa4 Grob G102.'